1. ------IND- 2019 0280 EE- MT- ------ 20190621 --- --- PROJET

ABBOZZ

…….2019

Att li jemenda l-Att dwar it-Tabakk

L-Att dwar it-Tabakk huwa emendat kif ġej:

**1)** l-§ 3(2) huwa emendat u fformulat kif ġej:

“(2) Il-prodotti tat-tabakk huma kkategorizzati bħala prodotti għat-tipjip, kif ukoll prodotti tat-tabakk li ma jdaħħnux u msaħħna.”;

**2)** l-§ 3(4) huwa emendat u fformulat kif ġej:

“(4) Prodott tat-tabakk li ma jdaħħanx huwa prodott tat-tabakk (inkluż it-tabakk tal-magħda, it-tabakk tal-imnieħer, u t-tabakk għall-użu orali), li ma jinvolvix proċess ta’ kombustjoni u mhuwiex prodott tat-tabakk imsaħħan”;

**3)** il-paragrafu 6 jiżdied mal-§ 3 u jiġi fformulat kif ġej:

“(6) Prodott tat-tabakk imsaħħan huwa prodott tat-tabakk ġdid, li ma jinvolvix proċess ta’ kombustjoni tat-tabakk u li huwa kkunsmat bl-użu ta’ aċċessorju biex jissaħħan it-tabakk.”;

**4**) l-ewwel sentenza tal-§ 8(52) hija fformulata kif ġej:

“Is-sigaretti, it-tabakk għat-tipjip għall-irrumblar tas-sigarretti, kif ukoll prodott tat-tabakk imsaħħan ma jistax ikollhom togħma karatterizzanti.”;

**5**) l-ewwel sentenza tal-§ 8(6) hija fformulata kif ġej:

“Il-kontenut tas-sigarretti, tat-tabakk għat-tipjip għall-irrumblar tas-sigaretti, kif ukoll tal-prodotti tat-tabakk imsaħħna—bħal filtri, karti, imballaġġ u kapsuli—ma jistgħux ikunu aromatizzanti.”;

**6**) l-ewwel sentenza tal-§ 12(5) hija fformulata kif ġej:

“L-informazzjoni fil-paragrafu 1 ta’ din it-taqsima tista’ tiġi ppreżentata fuq stikers fuq l-imballaġġ primarju u l-pakkett ikkombinat tal-prodott tat-tabakk, ħlief għas-sigarretti u t-tabakk għat-tipjip għall-irrumblar tas-sigarretti.”;

**7**) l-intestatura tal-§ 13 hija emendata u fformulata kif ġej:

“**§ 13. Twissijiet tas-saħħa għall-prodotti tat-tabakk għat-tipjip**”;

**8)** l-§ 13(1) huwa emendat u fformulat kif ġej:

“(1) It-twissijiet tas-saħħa għall-prodotti tat-tabakk għat-tipjip huma maqsuma fi twissijiet ġenerali, messaġġi ta’ informazzjoni u twissijiet tas-saħħa kkombinati.”;

**9)** l-Att huwa ssupplimentat bl-§ 131 kif ġej:

“**131. Twissija tas-saħħa għal prodotti tat-tabakk imsaħħna**

(1) Kull imballaġġ primarju u pakkett ikkombinat ta’ prodott tat-tabakk imsaħħan għandu jkollu t-twissija tas-saħħa li ġejja:

“Dan il-prodott tat-tabakk jagħmel ħsara lil saħħtek u jagħmlek dipendenti.”.

(2) It-twissija tas-saħħa stabbilita fil-paragrafu 1 ta’ din it-taqsima għandha tikkonforma mar-rekwiżiti speċifikati fl-§ 16(6), (10), (11) u (12) ta’ dan l-Att.

(3) Flimkien mad-dispożizzjonijiet tal-paragrafu 2 ta’ din it-taqsima, it-twissija tas-saħħa għall-prodotti tat-tabakk imsaħħna għandha:

1) fuq il-pakketti f’forma ta’ kubu u fuq kull pakkett ikkombinat tkun paralleli max-xifer laterali tal-imballaġġ primarju jew tal-pakkett ikkombinat. It-test tat-twissijiet tas-saħħa għandu jkun parallel għat-test ewlieni fuq il-wiċċ riżervat għal dawn it-twissijiet;

2) tidher fuq l-akbar żewġ uċuħ tal-imballaġġ primarju u kwalunkwe pakkett ikkombinat;

3) tgħatti 30 % tal-uċuħ tal-imballaġġ primarju u ta’ kull pakkett ikkombinat.”;

**10)** l-§ 27(1) huwa emendat u fformulat kif ġej:

“(1) Mhuwiex permess li persuna taħt it-tmintax-il sena (minn hawn ’il quddiem: *minuri*) tpejjep jew tuża prodott tat-tabakk jew prodott użat bl-istess mod bħall-prodotti tat-tabakk.”;

**11)** l-§ 29(2) huwa emendat u fformulat kif ġej:

“(2) Il-projbizzjoni stabbilita fil-paragrafu 1 ta’ din it-taqsima hija applikata għal sigarett elettroniku u għal prodott tat-tabakk imsaħħan, u l-punti 1 u 2 tal-paragrafu 1 japplikaw ukoll għal prodotti oħra użati bl-istess mod bħall-prodotti tat-tabakk.”;

**12)** l-§ 30(5) huwa emendat u fformulat kif ġej:

“(5) Ir-restrizzjonijiet stabbiliti fil-paragrafu 2 ta’ din it-taqsima huma applikati wkoll għall-konsum tas-sigaretti elettroniċi u l-prodotti tat-tabakk imsaħħna.”;

**13)** l-§ 31 huwa emendat u fformulat kif ġej:

“**§ 31. It-tipjip u l-konsum ta’ prodotti tat-tabakk imsaħħna fi stabbilimenti tal-catering**

(1) Fi stabbilimenti tal-catering, it-tipjip u l-konsum ta’ prodotti tat-tabakk imsaħħna huwa permess biss f’żoni tat-tipjip magħżula apposta (kmamar tat-tipjip) jew fuq iż-żona ta’ barra estiża staġjonalment fil-viċinanza immedjata tal-istabbiliment tal-catering.

(2) Il-kamra tat-tipjip imsemmija fil-paragrafu 1 ta’ din it-taqsima m’għandhiex tforni l-bejgħ ta’ ikliet, li jinkludu l-preparazzjoni u s-servizz tagħhom għall-konsum fil-bini jew is-servizz tagħhom għall-konsum fil-bini.

(3) Il-bejjiegħ għandu jkollu d-dritt li jiċħad servizz lil persuna, li tinjora l-projbizzjonijiet u r-restrizzjonijiet fuq it-tipjip u l-konsum ta’ prodotti tat-tabakk imsaħħna fl-istabbiliment tal-catering, u jitlobha titlaq mill-post.”;

14) it-test tal-§ 47 huwa emendat u fformulat kif ġej:

“It-tipjip jew il-konsum ta’ prodott tat-tabakk jew ta’ prodott użat bl-istess mod bħall-prodotti tat-tabakk minn minuri għandu jkun punibbli b’multa sa 10 unitajiet ta’ multa.”;

15) it-test tal-§ 49 huwa emendat u fformulat kif ġej:

“It-tipjip jew il-konsum ta’ prodott tat-tabakk imsaħħan jew prodott użat bl-istess mod bħall-prodotti tat-tabakk f’post fejn it-tipjip, jew il-konsum ta’ prodott tat-tabakk imsaħħan jew ta’ prodott użat bl-istess mod bħall-prodotti tat-tabakk huwa pprojbit, għandu jkun punibbli b’multa sa 20 unitajiet ta’ multa.”;

**16)** l-§ 50(1) huwa emendat u fformulat kif ġej:

“(1) Il-permess tat-tipjip, jew il-konsum ta’ prodott tat-tabakk imsaħħan jew prodott użat bl-istess mod bħall-prodotti tat-tabakk f’post, fejn, skont il-liġi, it-tipjip, jew il-konsum ta’ prodott tat-tabakk imsaħħan jew ta’ prodott użat bl-istess mod bħall-prodotti tat-tabakk ,mhumiex permessi, kif ukoll il-ksur tar-rekwiżiti tal-kamra tat-tipjip għandhom ikunu punibbli b’multa sa 200 unità ta’ multa.”;

President tal-Parlament tal-Estonja

Tallinn, ........................... 2019

Mibdi mill-Gvern tar-Repubblika fil-....................... 2019

Iffirmat b’mod diġitali